እኔ የምላችሁ ሰዎች፣ አንዳንድ ቦታዎች ላይ የኢትዮጵያ የመገበያያ ገንዘቦች (ብር) ተለጥፈው፣ ለምሳሌ መስታወት ላይ፣ አይታችሁ ታውቃላችሁ? እኔ ብዙ ጊዜ ገጥሞኛል፤ ለምሳሌ ፀጉር ቤቶች እና ፎቶ ቤቶች፡፡ የሚገርመው እኔ ያየሁዋቸው እነዚህ ቤቶች ከአንድ ብር አንስቶ እስከ መቶ ብር ድረስ ያሉትን ሕጋዊ የመገበያያ ገንዘቦች ለጥፈው አስተውያለሁ፡፡ ከዚህም በተጨማሪ አንዳንድ ሰዎች ፎቶ አልበማቸው ውስጥ ሥራ ላይ ያለ ሕጋዊ ገንዘብን ሲያስቀምጡ አያለሁ፡፡ እኔ በነዚህ ቦታዎች አስተዋልኩ እንጅ በሌሎች ቦታዎችም ሊኖር እንደሚችል እገምታለሁ፡፡ ይህ ድርጊት ግን አግባብ ነው ወይ፣ ተጠያቂነትስ አያስከትልም ወይ ብዬ ራሴን የጠየኩት ግን በቅርቡ ነው፡፡